

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.5 | 2025. gada 24. aprīlī |

**10.**

## Par Ogres novada pašvaldības saistošo noteikumu Nr. 7/2025 “Grozījumi Ogres novada pašvaldības 2024. gada 30. maija saistošajos noteikumos Nr. 23/2024 “Par sociālajiem pakalpojumiem”” precizēšanu

Ar Ogres novada pašvaldības domes 2025. gada 27. marta lēmumu Nr. 32 “Par Ogres novada pašvaldības saistošo noteikumu Nr. 7/2025 “Grozījumi Ogres novada pašvaldības 2024. gada 30. maija saistošajos noteikumos Nr. 23/2024 “Par sociālajiem pakalpojumiem””” izdošanu, Ogres novada pašvaldības dome pieņēma grozījumus Ogres novada pašvaldības saistošajos noteikumos Nr. 23/2024 “Par sociālajiem pakalpojumiem” (turpmāk - Saistošo noteikumu Nr. 23/2024 grozījumi).

Saistošo noteikumu Nr. 23/2024 grozījumi un to paskaidrojuma raksts tika nosūtīti Viedās administrācijas un reģionālās attīstības ministrijai (turpmāk - VARAM) atzinuma sniegšanai.

 Ogres novada pašvaldība 2025. gada 1. aprīlī saņēma VARAM atzinumu Nr. 1-18/1741 “Par saistošajiem noteikumiem Nr. 7/2025” (pašvaldībā reģistrēts ar Nr. 2-4.1/1939) (turpmāk  - Atzinums). VARAM ir sniegusi pozitīvu atzinumu par Saistošo noteikumu Nr. 23/2024 grozījumiem, vienlaikus, izsakot priekšlikumus, un aicina Saistošo noteikumu Nr. 23/2024 grozījumu izdošanas tiesisko pamatojumu un 1.1. apakšpunktu papildināt ar atsauci uz “*Pašvaldību likuma 44. panta otro daļu”*, kā arī precizēt 1.12. apakšpunktu, izsakot tajā norādīto vārdu “*esamība*” un “*neesamība*” atbilstoši tekstam korektā locījumā (akuzatīvā), proti, “*esamību*” un “*neesamību*”; precizēt 1.71. apakšpunktā ietvertās atsauces uz Saistošo noteikumu Nr. 23/2024 grozījumu 154.1. apakšpunktu, aizstājot to ar atsauci uz 145.1. apakšpunktu. Atzinumā aicināts precizēt 1.68. apakšpunkta redakciju, kā arī saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 143. un 186. punktu, apvienot Saistošo noteikumu Nr. 23/2024 grozījumu 1.62. un 1.63. apakšpunktus, kā arī 1.71. un 1.72. apakšpunktus.

Izvērtējot VARAM atzinumā minētos priekšlikumus, Ogres novada pašvaldības dome atzīst tos par pamatotiem.

Ņemot vērā minēto, un, pamatojoties uz Pašvaldību likuma 47. panta ceturto daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Izdarīt** Ogres novada pašvaldības 2025. gada 27. martasaistošo noteikumu Nr. 7/2025 “Grozījumi Ogres novada pašvaldības 2024. gada 30. maija saistošajos noteikumos Nr. 23/2024 “Par sociālajiem pakalpojumiem”” (pielikumā) (turpmāk – Noteikumi) šādus precizējumus:
	1. papildināt Noteikumu izdošanas tiesisko pamatojumu un 1.1. apakšpunktu aiz vārdiem un cipara “6. punktu” ar vārdiem un skaitli “Pašvaldību likuma 44. panta otro daļu”;
	2. aizstāt 1.12. apakšpunktā vārdus “esamība” un “neesamība” ar vārdiem “esamību” un “neesamību”;
	3. aizstāt 1.72. apakšpunktā abās vietās skaitli “154.1.” ar skaitli “145.1.”;
	4. aizstāt 1.68. apakšpunktā vārdu “*pirms*” ar vārdu “*pēc*”;
	5. apvienot 1.62. un 1.63. apakšpunktus, kā arī 1.71. un 1.72. apakšpunktus.
2. **Uzdot** Ogres novada pašvaldības Centrālās administrācijas Juridiskajai nodaļai nodrošināt Noteikumu publicēšanu oficiālajā izdevumā “Latvijas Vēstnesis”.
3. **Uzdot** Ogres novada pašvaldības Centrālās administrācijas Komunikācijas nodaļai publicēt Noteikumus Ogres novada pašvaldības oficiālajā tīmekļvietnē.
4. **Uzdot** Ogres novada pašvaldības Centrālās administrācijas Kancelejai pēc Noteikumu spēkā stāšanās nodrošināt Noteikumu brīvu pieeju Ogres novada pašvaldības ēkā.
5. **Uzdot** Ogres novada pašvaldības pilsētu un pagastu pārvalžu vadītājiem pēc Noteikumu spēkā stāšanās nodrošināt Noteikumu brīvu pieeju pašvaldības pilsētu un pagastu pārvaldēs.
6. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)